SMT คาดอัตรากำไรขั้นต้นปีนี้โต 10% ตั้งเป้าลดต้นทุน 120 ลบ.
SMT คาดอัตรากำไรขั้นต้นปี 60 ที่ 16-18% โตกว่าปีก่อนเกือบ 10% ตั้งเป้าลดต้นทุนปีนี้ 120 ลบ.
2 พ.ค. 2560

นายสมนึก ไชยกุล ประธานกรรมการ บริษัท สตาร์ส ไมโครอิเล็กทรอนิกส์ (ประทศไทย) จำกัด (มหาชน) หรือ SMT เปิดเผยว่า กลยุทธ์การดำเนินธุรกิจในปีนี้จะเน้นให้ความสำคัญกับการลดต้นทุน โดยตั้งเป้าปีนี้จะลดต้นทุนให้ได้ถึง 120 ล้านบาท รวมถึงจะหาลูกค้าใหม่เพิ่ม โดยใช้หลักกระจายความเสี่ยงไปยังหลายกลุ่มธุรกิจ เพื่อปรับโครงสร้างรายได้ให้มั่นคง พร้อมทั้งยังคงรักษาฐานลูกค้าเก่าทั้งหมดไว้
สำหรับกลุ่มสินค้าหลักในปีนี้ยังคงเป็นกลุ่มสินค้า IC และ wafer dicing ซึ่งจะเป็นตัวทำกำไรอาจจะโตได้ถึง 30-40%  ส่วนด้าน Fiber Optics ปีนี้อาจมีออเดอร์ใหม่จากลูกค้ารายใหญ่ ขณะที่มั่นใจว่ายังคงรักษาระดับอัตรากำไรขั้นต้นไว้ที่ 16-18% ซึ่งดีกว่าปี 59 เกือบ 10%